Wat verklap jou parfuum? | SARIE
Wat verklap jou parfuum?	deur SARIE.com-span
1. Van watter kleure hou jy die meeste?a) Pienk, lila en perskeb) Groen en lemmetjiec) Pers en rooid) Oranje en bruine) Blou en turkoois
2. Wat is jou gunsteling-drankie?a) Vonkelwynb) 'n Glas droë witwync) Rooiwynd) Vonkel-appelsape) Mineraalwater
3. Watter oefening geniet jy die meeste?a) Stap en fietsryb) Tennis, aërobiese oefening en drafc) Joga en tai chid) Stap met jou hond, draf en tuinmaake) Seil en swem
4. Wat dra jy die graagste?a) 'n Vroulike rok met 'n mooi oopknooptruitjieb) Eenvoudige klere met 'n mooi snitc) Boheems- of vintage-geïnspireerde modesd) Enigiets in 'n luukse materiaal soos fluweel, sy of kasjmiere) 'n Wit T-hemp en jeans
5. Wat is jou gunsteling-kossoort?a) Aarbeie en roomb) Meestal vegetaries: gesonde slaaie en pastac) Enigiets warm en vol speserye soos kerrie, Mexikaanse of Oosterse dissed) 'n Tradisionele ete met braaiboude) Seekos of vis
6. Watter eienskap beskryf jou die beste?a) Emosioneelb) Onafhanklikc) Passievol d) Lojaal e) Avontuurlustig
MEESTAL A's BLOMGEUREJy is sensitief en romanties, en dra graag sagte, vloeiende klere wat jou vroulikheid beklemtoon. Jy omring jouself met mooi dinge en is altyd warm, prettig en goeie geselskap. Jou perfekte parfuum het vars blomnote soos roos, mimosa, freesia, soetemaling, jasmyn, frangipani en katjiepiering.
MEESTAL B'sGROEN GEUREJy is hardwerkend, onafhanklik, selfgeldend en skep die indruk dat jy in beheer is. Die beste parfuums vir jou is vars, onderbeklemtoonde geure wat jou aan die buitelewe herinner, met groen blaar- of bloeiselnote en verkwikkende sitrusgeure soos suurlemoen, lemmetjie en pomelo, óf geure wat die reuk van varsgesnyde gras oproep.
MEESTAL C's OOSTERSE GEUREJy kom dramaties, passievol en misterieus voor. Jy's uitdagend en anders in jou voorkeure en hou nie daarvan om saam met die groep te gaan nie. Dit neem 'n hele rukkie voor iemand die ware jy leer ken. Jou beste geure is swaarder muskusgeure met patchouli, vanielje, kaneel, kardemom, naeltjies, sederhout en tonkaboon.
MEESTAL D's AARDSE GEUREJy is die sout van die aarde – lojaal, tradisioneel, prakties en betroubaar. Jy's van nature besorgd oor ander en is baie skeppend en kreatief. Goeie geure vir jou is dié wat soos kruie ruik en selfs 'n bietjie medisinaal is, soos laventel, roosmaryn, boombas-ekstrakte en dennehout.
MEESTAL E's OSEAAN-GEUREJy is mal oor enigiets wat met die see en water te doen het. Dit word gereflekteer in jou vrye gees en avontuurlustige persoonlikheid. Jy het spasie nodig en hou nie daarvan om ingehok te voel nie. Jy hou van geure met 'n watertema, soos mariene- en waternote, en soek na reuke wat jou aan die souterige see, donderstorms of die strand herinner.